31. 12. 94 De Europæiske Fællesskabers Tidende Nr. L 386/1 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 12. oktober 1994 om uanmeldt kapitaltilskud til Bull-koncernen i Frankrig C33/93 (ex NN 32/93) (Kun den franske udgave er autentisk) (Tekst af betydning for FØS) — (94/1073/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, særlig artikel 93, stk. 2, første afsnit, under henvisning til aftalen om oprettelse af Det mEuropæiske Økonomiske Samarbejdsområde, særlig artikel 62, stk. 1, litra a), og protokol 27, efter at have givet de interesserede parter en frist til at fremsætte deres bemærkninger og under henvisning til disse bemærkninger, og ud fra følgende betragtninger: Bull-koncernen (»Bull«), der fremstiller en lang række edb-produkter, har sit hovedkontor i Frankrig. Ud over fremstillingsvirksomhed udvikler Bull software og yder sine kunder service i form af vedligeholdelse. I øjeblikket ejes aktiemajoriteten i Bull enten direkte eller indirekte gennem France Télécom af den franske stat. En ( ( - ( ( minoritetsandel af koncernens aktiekapital er på private hænder i NEC og IBM. Kommissionen har i de senere år truffet flere beslutninger vedrørende Bull. Den første i 1992, som var en endelig beslutning efter EF-traktatens artikel 93, stk. 2 (1), hvori man fandt, at et kapitaltilskud på 4 mia. ffr. indeholdt statsstøtte, men at støtten var forenelig med fællesmarke- det. Denne beslutning indeholdt samtidig en vurdering af støtte på 2,68 mia. ffr. til forskning og udvikling, som ligeledes blev godkendt. Det skal bemærkes, at denne beslutning, hvad angår kapitaltilskuddet, i øjeblikket er indbragt for De Europæiske Fællesskabers Domstol (2). Der er senere truffet beslutninger i forbindelse med det nuværende rekapitaliseringsprogram. I 1993 indledte Kommissionen proceduren efter artikel 93, stk. 2 ), efter et forskud på en kommende kapitaltilførsel på 2,5 mia. ffr. Derefter blev proceduren i januar 1994 udvi- det (4) til at omfatte yderligere kapitaltilskud på 8,6 mia. ffr., hvoraf 5,5 mia. ffr. blev udbetalt i december 1993. 1) EFT nr. C 244 af 23. 9. 1992, s. 2. 2) Sag C-367/92. 3) EFT nr. C 346 af 24. 12. 1993, s. 4. 4) EFT nr. C 80 af 17. 3. 1994, s. 4. >